ROMANIA

JUDEŢUL MUREŞ

COMUNA ACĂŢARI

CONSILIUL LOCAL

H O T Ă R Â R E A NR.18

din 27 februarie 2025

privind aprobarea transcrierii contractului de închiriere între Maier Corso SRL și Scrisalfa SRL

Consiliul local al comunei Acățari,

Văzând referatul de aprobare a Primarului comunei Acățari nr. 1080/2025 , și raportul compartimentului de resort nr. 1089/2025,

Ținând cont de solicitarea Maier Corso SRL privind transcrierea contractului de închiriere al imobilului situat în comuna Acățari, sat Acățari, nr. 199/B, către Scrisalfa SRL,înregistrată sub nr.1161/2025  
 Văzând prevederile,art.9 pct. (k) din Contractul de îchiriere nr.6506 din 16.09.2019 , încheiat între Comuna Acățari și Maier Corso SRL,

Având în vedere prevederile art.1805 din Legea nr.287/2009,

Ținând cont de prevederile art.7 din Legea nr. 52/2003 privind transparența decizională în administrația publică,republicată,cu modificările și completările ulterioare;

În temeiul dispozițiilor art.129 alin.(1), coroborate cu cele ale art.347, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare;

H o t ă r ă ș t e:

Art. 1. Se aprobă transcrierea contractului de închiriere între Maier Corso SRL, cu sediul în comuna Acățari, sat Acățari, nr. 194/A și Scrisalfa SRL, cu sediul în municipiul Târgu-Mureș, str. Rodniciei, nr. 14, apt. 4, înregistrat la Registrul Comerțului cu nr. J26/35/2010, pentru desfășurarea activității de schimb valutar și amanet, conform cerințelor prevăzute de legislația în vigoare.

Art. 2. Transcrierea contractului de închiriere se va realiza în urma acordului părților semnatare ale acestuia și în conformitate cu reglementările legale aplicabile.

Art. 3. Maier Corso SRL și Scrisalfa SRL vor asigura îndeplinirea tuturor obligațiilor stipulate în contractul de închiriere, inclusiv respectarea regimului fiscal și a autorizațiilor necesare pentru desfășurarea activității de schimb valutar și amanet.

Art. 4. Se autorizează Primarul Comunei Acățari să semneze actele necesare în vederea punerii în aplicare a prezentei hotărâri.

Art. 5. Prezenta hotărâre va fi comunicată părților implicate în contractul de închiriere și va fi adusă la cunoștința publicului prin afișare la sediul Primăriei Comunei Acățari.

Preşedinte de şedinţă,

Nagy Dalma Imola

Contrasemnează,

Secretar general,

Jozsa Ferenc